Idrettsforeningen Herkules

**Idrettsforeningen Herkules** (stiftet 4. mai 1920) er en norsk idrettsforening fra Skien i Telemark. Foreningen er nabo til Skien fritidspark. 

Herkules har grupper innen friidrett, fotball, håndball, ski, skøyter, sykkel og turn. Fotball utgjør omtrent halvparten av aktiviteten i klubben.

## Tabell

## Historie
Herkules IF eller «klubben utafor bruene» som det ofte blir titulert med, ble stiftet 4. mai 1920 ved siden av fabrikkbygningen til daværende Skiensfjorden Skofabrikk. Klubben var fra begynnelsen av aktive innen: ski, friidrett og fotball.

22. februar 1932 gikk Herkules sammen med fotballklubben *Steady* (stiftet 1908), og sammenslutningen fikk navnet *Idrettsforeningen Gimsøy*. I 1947 slo Gimsøy seg sammen med *Klosterskogen Sportsklubb* (stiftet 28. oktober 1933). Klosterskogen hadde vært medlem av Arbeidernes Idrettsforbund. Ved denne sammenslutningen ble det bestemt å ta tilbake Herkules-navnet på idrettsforeningen.

På slutten av 60-tallet skjedde den kanskje viktigste hendelsen i Herkules' historie, da forretningsmannen Bernt Johannessen kjøpte baneanleggene på Gimsøy (der Herkules Stormarked ligger i dag) for 1,3 mill. kroner. Salget ga grunnlaget for storsatsing på et nytt anlegg. Anlegget ligger ved siden av Skien fritidspark.

## Totalt antall medlemmer
* **2016:**  stk
* **2015:**  stk
* **2014:** 972 stk
* **2013:** 831 stk
* **2012:**  stk
* **2011:**  stk
* **2010:**  stk
* **2009:** 911 stk
* **2008:** 920 stk

## Herkules fotball
Herkules fotball utgjør en betydelig del av aktiviteten i Herkules IF, med over 400 medlemmer. Klubben arrangerer Herkules Cup to ganger årlig, med 150 deltakende aldersbestemte lag i 2017, både i sommer- og høstcupene. Herkules A-lag for menn spiller i 4. divisjon, avdeling Telemark. I 2018-sesongen ble Eirik Furu og Sondre Fjelldalen ansatt som trenere, etter at Christoffer Riis trakk seg. 

Herkules fotball har lag fra 6-års alderen og opp til A-lag for herrer. På jentesiden finnes flere aldersbestemte lag samt et damelag. Ungdomsavdelingen har hatt suksess i kretsmesterskap, og i 2009 vant juniorlaget Interkrets og nådde 3. runde i cupen, hvor de ble slått ut av Odd Grenland.

## Herkules håndball
### 1990-tallet
Under ledelse av blant andre Hallgeir Skogen og Leif Gautestad hadde Herkules håndball sin storhetstid på 90-tallet. I en periode var Herklues håndball Telemarks beste håndballklubb

### Grenland Topphåndballklubb
I 2023 ble Herkules’ herrehåndballsgruppe slått sammen med håndballgruppa i Urædd til Grenland Topphåndballklubb.

### Tilrettelagt Håndball Mix
Tilrettelagt Håndball Mix (tidligere Herkules HU) er et spesialtilbud i Herkules håndballgruppe for ungdom med psykiske handikap. Gruppen ble i 2006 tildelt Herøya Industriparks Kulturpris på 20&nbsp;000 kroner. Herkules HU har rundt 40 medlemmer som spiller håndball om vinteren og fotball om sommeren. Jarle Bergstrøm var trener fra 1987 til 2006. Nåværende} trener er Kathrin Liltved.

## Herkules friidrett
Herkules fikk ny friidrettsstadion på 90-tallet.

Herkules friidrett er også kjent for løpene de har arrangert sammen med Gjerpen. Det meste kjente av løpene er Nyttårsløpet (tidligere Nyttårstrimmen) som nyttårsaften hvert år. Løpet er 9,3 kilometer langt og går fra Porsgrunn sentrum til Skien sentrum

## Herkules skøyter
Herkules skøyteklubb har en kunstisbane i Skien fritidspark.
## Kjente utøvere
*Thomas Wiborg, friidrett

*Rune Almenning Jarstein, fotball
*Dag Ole Thomassen, fotball 

*Georg Krog, skøyter
*Yngvar Karlsen, skøyter 
*Edel Therese Høiseth, skøyter
*Odd Pedersen, skøyter
*Stian Bjørge, skøyter 
*Tove Jacobsen, skøyter
*Espen Tveit, skøyter

## Referanser




## Eksterne lenker
* 
* Herkules Fotball
* Herkules Friidrett